REGIJSKO TEKMOVANJE MLADINA IN GORE

Ekipa **Planinskega društva Domžale**, ki jo sestavljajo člani planinskih skupin **OŠ Preserje pri Radomljah** in **OŠ Venclja Perka** je dosegla **1. mesto** na regijskem tekmovanju in se tako uvrstila na državno tekmovanje, ki bo januarja v Idriji. V osrednjeslovenski regiji je sodelovalo 40 ekip.

**Marcel Kogovšek, Aleš Belšak, Luka Peršolja, Domen Valentin Mestek** so sestavljali ekipo Ščinkovci, ki je pri pisanju testa iz planinske šole dosegla **vse možne točke**. Ekipa je dosegla prvo mesto med 80 sodelujočimi ekipami v vseh regijah (http://mk.pzs.si/novice.php?pid=9714) . Njihov dosežek je plod dela vodnice in mentorice Mateje Peršolja (vodje planinske skupine OŠ Preserje pri Radomljah) s katero so se člani ekipe intenzivno pripravljali v zadnjem mesecu ter vodnikov Mladinskega odseka PD Domžale, ki organizirajo tabore in izlete katerih se ti otroci redno udeležujejo in pridobivajo izkušnje in znanje planinske šole z namenom varnejšega gibanja v gorah.

Mateja Peršolja, vodnica PZS